बंशीधर नगर(गढ़वा): नव प्राथमिक विद्यालय बारोडीह जगजीवन मोड़ के पास केंद्र सरकार द्वारा चलाई जा रही आयुष्मान भारत योजना के 244 लाभुको के बीच कार्ड का वितरण पिपराडीह पंचायत के उप मुखिया गुलाम मोहम्मद ने किया। कार्ड के वितरण के बाद उपमुखिया गुलाम मोहम्मद ने उपस्थित लोगों को बताया कि आपको जो कार्ड दिया गया है वह आपके परिवार के किसी भी सदस्य के गंभीर बीमारी से ग्रसित होने पर पांच लाख तक का खर्च संबंधित सेवा संस्थान में करा सकते है। उन्होंने बताया कि यह कार्ड उन्ही लोगो को मिला है जिनका नाम बीपीएल सूची में है या जिनके पास राशन कार्ड है, वे स्वतः इस योजना से जुड़ चुके है। मौके पर ए एन एम सोना कुमारी,देव प्रकाश राम,रंजू राम,अमित कुमार,राम नाथ राम,बुझिया देवी,इंद्रावती देवी,माया देवी सहित बड़ी संख्या में ग्रामीण उपस्थित थे।